**Gamtamokslinis ugdymas. Inovatyvus puslapis mokiniams ir mokytojams**

Įtraukti, ieškoti, patirti. Trys žodžiai, apibūdinantys STEAM ugdymo būdą. Ruošdamiesi programų atnaujinimui dažniausiai girdime žodį *įtraukti.* Įtraukti visus mokinius mokytis. O kaip įtraukti mokytis gamtos mokslų? Šiuolaikinė technologijų plėtra keičia mokymosi būdus, o internetiniai puslapiai, skirti mokymuisi, tampa vis populiaresni. Vienu iš tokių inovatyvių šaltinių yra [www.gamtamokslinisugdymas.lt](http://www.gamtamokslinisugdymas.lt) , kuris ne tik teikia mokymosi medžiagą mokiniams, bet ir puikiai atitinka mokytojų poreikius.

Kartais mokytojams pritrūksta idėjų, o mokiniams nuobodu mokytis tik teoriją. Internetiniame puslapyje [www.gamtamokslinisugdymas.lt](http://www.gamtamokslinisugdymas.lt) galima rasti įvairių praktinių užduočių, skirtų ne tik mažiems, bet ir vyresniems vaikams, kurios skatina gamtos mokslus tyrinėti patiems. Svetainėje pateikti įvairūs eksperimentai ikimokyklinukams ir vyresniems, kurie skatina patirtinį ugdymą. Taip pat užduotys skatina ieškoti sprendimo būdų, taikyti netradicinius mokymosi būdus, nebijoti eksperimentuoti. Tačiau vienas iš svarbiausių faktorių, kuris vaikus įtraukia, sudomina, motyvuoja - užduočių patrauklumas, pateikta vaizdinė (video) medžiaga. Šio puslapio misija – kurti inovatyvią, tyrinėjimu grįstą mokymosi medžiagą. Patyriminis ugdymas yra **sėkmės** garantas, kuris akcentuoja patirtį, o kuo daugiau patirties, tuo **geresni rezultatai, žinios ir gebėjimai**.

Šis puslapis pasižymi aiškia struktūra. Medžiaga suskirstyta pagal amžiaus grupes, temas, ir mokomuosius dalykus, tai leidžia greitai rasti reikiamą informaciją. Puslapyje pateikiamos ne tik įtraukiančios užduotys, bet ir veiklų idėjų vaizdo įrašai, mokomieji filmukai, straipsniai: švietimo naujovės, pamokų veiklų idėjos, bei straipsniai skirti mokinių žinių gilinimui.

Puslapis nuolat atnaujinamas inovatyviomis, STEAM ugdymu grįstomis veiklų idėjomis ir mokiniams skirtais fizikos ir chemijos mokomaisiais straipsniais.

Vis didėjantis vartotojiškumas, ekologinės problemos, technologijų poreikis ir šių sričių specialistų trūkumas yra priežastis, kodėl gamtamokslinis ugdymas įtrauktas į priešmokyklinį ugdymą atnaujintose programose ir tęsiasi iki mokyklos baigimo, todėl labai svarbu ne tik sudominti mokinius gamtos mokslais, bet ir didinti susidomėjimą technologijomis, inžinerija ir matematika bei ugdyti mokinių kūrybiškumo, iniciatyvumo kompetencijas.

,,Kūrybiškumas reikalauja drąsos." (Anri Matisas)Nebijokime, ieškokime ir įsitraukime į gamtos mokslo kelionę.